CELEX: 32021D1801
Language: lt
Date: 2021-10-11 00:00:00
Title: Komisijos įgyvendinimo sprendimas (ES) 2021/1801 2021 m. spalio 11 d. kuriuo dėl metalinių pramoninių vamzdynų, jungių ir jų jungčių varžtų ir nerūdijančiojo plieno garo katilų darniųjų standartų iš dalies keičiamas Įgyvendinimo sprendimas (ES) 2019/1616

2021 10 12   
               
               
                  LT
               
               
                  Europos Sąjungos oficialusis leidinys
               
               
                  L 361/53
               
            
         KOMISIJOS ĮGYVENDINIMO SPRENDIMAS (ES) 2021/1801
         2021 m. spalio 11 d.
         kuriuo dėl metalinių pramoninių vamzdynų, jungių ir jų jungčių varžtų ir nerūdijančiojo plieno garo katilų darniųjų standartų iš dalies keičiamas Įgyvendinimo sprendimas (ES) 2019/1616
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/68/ES (2) 12 straipsniu, daroma prielaida, kad slėginė įranga arba agregatai, nurodyti tos direktyvos 4 straipsnio 1 ir 2 dalyse, atitinkantys darniuosius standartus arba jų dalis, nuorodos į kuriuos yra paskelbtos Europos Sąjungos oficialiajame leidinyje, atitinka minėtuose standartuose arba jų dalyse apibrėžtus esminius saugos reikalavimus, kurie nustatyti tos direktyvos I priede;
                  
               
                     (2)
                  
                  
                     1994 m. rugpjūčio 1 d. raštu Nr. M/071 Komisija pateikė prašymą Europos standartizacijos komitetui (CEN) parengti gaminių standartus dėl slėginių įrenginių ir horizontaliuosius standartus, parengtus įgyvendinant Europos Parlamento ir Tarybos direktyvą 97/23/EB (3). Ši direktyva pakeista Direktyva 2014/68/ES, nekeičiant Direktyvos 97/23/EB I priede nustatytų esminių saugos reikalavimų;
                  
               
                     (3)
                  
                  
                     remdamasis prašymu Nr. M/071, CEN, atsižvelgdamas į mokslo pažangą, peržiūrėjo ir iš dalies pakeitė kai kuriuos galiojančius standartus. Konkrečiai CEN peržiūrėjo darnųjį standartą EN 1515-4:2009 ir dėl to buvo priimtas darnusis standartas EN 1515-4:2021 dėl jungių ir jų jungčių varžtų. CEN taip pat peržiūrėjo ir darnųjį standartą EN 14222:2003 ir dėl to buvo priimtas darnusis standartas EN 14222:2021 dėl nerūdijančiojo plieno garo katilų;
                  
               
                     (4)
                  
                  
                     CEN taip pat iš dalies pakeitė darnųjį standartą EN 13480-3:2017 dėl metalinių pramoninių vamzdynų;
                  
               
                     (5)
                  
                  
                     Komisija kartu su CEN įvertino, ar CEN iš dalies pakeisti ar peržiūrėti slėginės įrangos standartai atitinka prašymą Nr. M/071;
                  
               
                     (6)
                  
                  
                     CEN iš dalies pakeistų ar peržiūrėtų slėginės įrangos standartų reikalavimai atitinka tos įrangos reikalavimus, kurie nustatyti Direktyvos 2014/68/ES I priede. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     nuorodos į iš dalies pakeistas arba peržiūrėtas standartų EN 1515-4:2009, EN 14222:2003 ir EN 13480-3:2017 versijas turi būti paskelbtos. Todėl Europos Sąjungos oficialiajame leidinyje (4) būtina panaikinti nuorodas į standartus EN 1515-4:2009 ir EN 14222:2003;
                  
               
                     (8)
                  
                  
                     kad gamintojai turėtų pakankamai laiko pritaikyti savo gaminius prie iš dalies pakeistų ar persvarstytų jungių ir jų jungčių varžtų bei nerūdijančiojo plieno garo katilų darniųjų standartų versijų, būtina atidėti nuorodų į tuos standartus panaikinimą;
                  
               
                     (9)
                  
                  
                     Komisijos įgyvendinimo sprendimo (ES) 2019/1616 (5) I priede pateikiamos darniųjų standartų, parengtų siekiant užtikrinti Direktyvos 2014/68/ES įgyvendinimą, nuorodos. Į tą priedą turėtų būti įtrauktos nuorodos į darniuosius standartus EN 1515-4:2021 ir EN 14222:2021;
                  
               
                     (10)
                  
                  
                     Įgyvendinimo sprendimo (ES) 2019/1616 II priede pateikiamos darniųjų standartų, parengtų įgyvendinant Direktyvą 2014/68/ES, nuorodos, kurios išbraukiamos iš Europos Sąjungos oficialiojo leidinio. Į tą priedą turėtų būti įtrauktos nuorodos į darniuosius standartus EN 1515-4:2009 ir EN 14222:2003;
                  
               
                     (11)
                  
                  
                     darniojo standarto EN 13480-3:2017 nuoroda ir jo pakeitimų EN 13480-3:2017/A2:2020 ir EN 13480-3:2017/A3:2020 nuorodos yra įtrauktos į Įgyvendinimo sprendimo (ES) 2019/1616 I priedą. Buvo padarytas dar vienas standarto EN 13480-3:2017 dalinis pakeitimas. Tikslinga pakeisti atitinkamą to priedo įrašą pridedant nuorodas į dalinį pakeitimą EN 13480-3:2017/A1:2021;
                  
               
                     (12)
                  
                  
                     todėl Įgyvendinimo sprendimas (ES) 2019/1616 turėtų būti atitinkamai iš dalies pakeistas;
                  
               
                     (13)
                  
                  
                     nuo nuorodos į darnųjį standartą paskelbimo Europos Sąjungos oficialiajame leidinyje dienos atitiktis tam standartui leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/1616 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedo nuostatas.
                     
                  
                        2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. spalio 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. gegužės 15 d. Europos Parlamento ir Tarybos direktyva 2014/68/ES dėl valstybių narių įstatymų, susijusių su slėginės įrangos tiekimu rinkai, suderinimo (OL L 189, 2014 6 27, p. 164).
         
            (3)  1997 m. gegužės 29 d. Europos Parlamento ir Tarybos direktyva 97/23/EB dėl valstybių narių įstatymų dėl slėginės įrangos suderinimo (OL L 181, 1997 7 9, p. 1).
         
            (4)  OL C 326, 2018 9 14, p. 94.
         
            (5)  2019 m. rugsėjo 27 d. Komisijos įgyvendinimo sprendimas (ES) 2019/1616 dėl darniųjų slėginių įrenginių standartų, parengtų įgyvendinant Europos Parlamento ir Tarybos direktyvą 2014/68/ES (OL L 250, 2019 9 30, p. 95).
      
      
         
            I PRIEDAS
            I priedas iš dalies keičiamas taip:
            
                        1)
                     
                     
                        įrašas Nr. 29 pakeičiamas taip:
                        
                                    Nr.
                                 
                                 
                                    Standarto nuoroda
                                 
                              
                                    „29.
                                 
                                 
                                    EN 13480-3:2017
                                    Metaliniai pramoniniai vamzdynai. 3 dalis. Projektavimas ir skaičiavimas
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021“;
                                 
                              
                  
                        2)
                     
                     
                        įterpiami šie įrašai:
                        
                                    Nr.
                                 
                                 
                                    Standarto nuoroda
                                 
                              
                                    „40.
                                 
                                 
                                    EN 1515-4:2021
                                    Jungės ir jų jungtys. Varžtai. 4 dalis. Įrangos, kuriai taikoma Direktyva 2014/68/ES dėl slėginės įrangos, varžtinių sujungimų parinkimas
                                 
                              
                                    41.
                                 
                                 
                                    EN 14222:2021
                                    Nerūdijančiojo plieno garo katilai“.
                                 
                              
                  
      
      
         
            II PRIEDAS
            II priede įterpiami šie įrašai:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „38.
                        
                        
                           EN 1515-4:2009
                           Jungės ir jų jungtys. Varžtai. 4 dalis. Įrangos, atitinkančios Direktyvą 97/23/EB dėl slėginės įrangos, varžtinių sujungimų parinkimas
                        
                        
                           2023 m. balandžio 12 d.
                        
                     
                           39.
                        
                        
                           EN 14222:2003 Nerūdijančio plieno korpusų katilai
                        
                        
                           2023 m. balandžio 12 d.“